Kockázat és valószínűségszámítás

Gondold végig, te milyen helyzetekben vállalsz kockázatot! Mit kockáztatsz, és mennyi a valószínűsége, hogy pórul jársz? Van-e hosszú és rövid távú kockázat? Hogyan tudod csökkenteni a veszélyeket és javítani az esélyeidet?

Például: Úgy döntesz, nem írod meg a házi feladatot. Mi történik, ha lebuksz? Mi a hosszú és mi a rövid távú kockázat?

Egy választott tárgyból szeretnél ötöst kapni az év végi bizonyítványodban. Gondold át / számítsd ki, mennyi ennek a valószínűsége! Mit kell tenned, hogy bekövetkezzen és mitől kell óvakodnod? Mennyi kockázatot (ötösnél rosszabb jegyet) vállalhatsz?